Diari Oficial de la Generalitat Valenciana


Sumari del DOGV 9246, del 30-12-2021 (2021/11243)

Correcció d'errades en la informació pública de la suspensió de l'atorgament de llicències per a instal·lacions de producció d'energia elèctrica a partir d'energia eòlica, aprovada per decret d'Alcaldia número 2021-1390 de 29 d'octubre de 2021.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9246

Data del DOGV
:   30-12-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/11300


Organisme emissor
:   Ajuntament de Chiva

Tipus de document
:   Correcció d'errades

Correcció d'errades en la informació pública de la suspensió de l'atorgament de llicències per a instal·lacions de producció d'energia elèctrica a partir d'energia eòlica, aprovada per decret d'Alcaldia número 2021-1390 de 29 d'octubre de 2021. [2021/11146]  
Vist l'informe de l'arquitecta municipal, Paula Server Llorca, datat el 28.10.2021, on s'indica que revisat d'ofici l'expedient 9970/2021 sobre suspensió d'atorgament de llicències per a instal·lacions de producció d'energia eòlica, es detecta error en la redacció del contingut de l'informe tècnic emès per la tècnica indicada, de data 25.10.2021, i, per tant, en el Decret d'Alcaldia número 2021-1390 que figura en l'expedient, en el següent sentit:  
  
On diu:  
«Quart. Vist l'informe de secretaria, i a tenor de l'anteriorment exposat es proposa la suspensió de l'atorgament de llicències per a la construcció de:  
Els projectes sotmesos a avaluació ambiental ordinària o simplificada, segons l'annex I, grup 3, apartat j i apartat i, grup 9, apartat a.7é, a.18é i el seu annex II grup 4, apartats i) i g) de la Llei 21/2013, de 9 de desembre, d'avaluació ambiental:  
Instal·lacions per a producció d'energia elèctrica a partir de l'energia solar, destinada a la seua venda a la xarxa, no instal·lades sobre cobertes o teulades d'edificis o en sòls urbans i que, ocupen una superfície major de 10 ha.  
Instal·lacions per a la utilització de la força del vent per a la producció d'energia (parcs eòlics), excepte les destinades a autoconsum que no excedisquen 100kW de potència total.  
Sempre en l'àmbit territorial del sòl no urbanitzable del terme municipal de Chiva.  
Perquè la suspensió de llicències efectue l'adequada protecció dels paràmetres del nou planejament en tràmit, s'entendrà que la citada limitació de 10 ha s'estén a la configuració de projectes de menors dimensions però vinculats entre si. Amb això es pretén evitar el fraccionament de projectes de grans dimensions que a nivell ambiental i paisatgístic generen els mateixos efectes»;  
  
Ha de dir:  
«Quart. Vist l'informe de secretaria, i d'acord amb el que s'ha exposat anteriorment, es proposa la suspensió de l'atorgament de llicències per a la construcció de:  
Els projectes sotmesos a avaluació ambiental ordinària o simplificada, segons l'annex I, grup 3, apartat i, grup 9, apartat a.7é i el seu annex II grup 4, apartats g de la Llei 21/2013, de 9 de desembre, d'avaluació ambiental:  
Instal·lacions per a la utilització de la força del vent per a la producció d'energia (parcs eòlics), excepte les destinades a autoconsum que no excedisquen 100 kW de potència total.  
Sempre en l'àmbit territorial del sòl no urbanitzable del terme municipal de Chiva.»  
  
Atés que en aquest Ajuntament s'està procedint a estudiar el règim d'usos i activitats permeses en el sòl no urbanitzable de:  
  
Pla urbanístic Àmbit afectat  
Modificació puntual núm. 25 NNSS Tot el terme municipal en el sòl classificat com a sòl no   
urbanitzable  
  
  
Per a facilitar l'estudi d'aquesta ordenació urbanística, resulta convenient procedir a la suspensió de l'atorgament de llicències de parcel·lació de terrenys, edificació i demolició en les àrees compreses en el territori que es preveu que abastarà la futura modificació per als usos que determinen els informes tècnics municipals.  
  
A la vista dels següents antecedents:  
  
Document Data  
Informe de Secretaria 25.10.2021  
Informe dels Serveis Tècnics 225.10.2021 i la seua esmena de data 28.10.2021  
  
  
Examinada la documentació que l'acompanya, vist l'informe-proposta de Secretaria de data 29.10.2021 i de conformitat amb el que s'estableix en l'article 21.1.j en relació amb el 21.1.s de la Llei 7/1985, de 2 d'abril, reguladora de les bases del règim local,  
  
Aquesta alcaldia resol:  
  
Primer  
De conformitat amb el que s'estableix en l'art. 109.2 de la Llei 39/2015, d'1 d'octubre, del procediment administratiu comú de les administracions públiques, es rectifica l'error de fet incorporat al Decret d'Alcaldia núm. 1390/2021, segons s'ha especificat en els antecedents d'aquest acord.  
  
Segon  
Aprovar la suspensió per termini de dos anys de l'atorgament de les llicències per a la construcció de:  
Els projectes sotmesos a avaluació ambiental ordinària o simplificada, segons l'annex I, grup 3, apartat i, grup 9, apartat a.7é i el seu annex II grup 4, apartat g de la Llei 21/2013, de 9 de desembre, d'avaluació ambiental:  
Instal·lacions per a la utilització de la força del vent per a la producció d'energia (parcs eòlics), excepte les destinades a autoconsum que no excedisquen 100 kW de potència total.  
Sempre en l'àmbit territorial del sòl no urbanitzable del terme municipal de Chiva.  
  
Tercer  
Que la suspensió de les llicències haurà d'observar les obligacions legals reconegudes recollides en la present de manera expressa que no pot afectar amb efectes retroactius aquells expedients presentats com es recull en l'art. 9.3 de la CE i en l'art. 39 de la Llei 39/2015 de PAC.  
  
  
Quart  
Publicar l'acord de suspensió de l'atorgament de llicències en el Diari Oficial de la Generalitat Valenciana. A més, estarà a la disposició de les persones interessades en la seu electrònica d'aquest Ajuntament [adreça https://chiva.sedelectronica.es].  
  
Chiva, 2 de novembre de 2021.- L- alcalde president: Emilio Morales Gaitán.